section_heading: Bauhaus i Düsseldorf
paragraph_text: Klee je slikao apstraktne slike s grafičkim elementima kao npr. Die Zwitscher- Maschine (Mašina za cvrkut) iz 1922. godine. Ovu je sliku nakon izložbe "Izopačena umjetnost" u Münchenu kupila Bucholtz galerija u New Yorku, a nekoliko godina kasnije ju je otkupio Museum of Modern Art u New Yorku za samo 75 US$. Na slici se vide ptice čiji su kljunovi otvoreni kao da cvrkuću, a stoje na „mašini“ koja je nacrtana u obliku pokretne ručice.<ref>The Twittering-Machine, moma.org, abgerufen am 10. Januar 2011. Akvarel izgleda dječji naivan na prvi pogled, ali omogućuje različite interpretacije. Moglo bi se raditi o Kleeovoj kritici automatizacije i denaturacije kojom bića gube svoje prirodno samoodređenje.<ref>Siglind Bruhn: Das tönende Museum, Gorz Verlag 2004, S. 34 ff.